钦定古今图书集成/明伦汇编/氏族典/第425卷 > 《廖用贤尚友录》 > 管宁
## 钦定古今图书集成/明伦汇编/氏族典/第425卷 > 《廖用贤尚友录》 > 管宁

按《魏志管宁传》：“宁字幼安，北海朱虚人也。天下大乱，
闻公孙度令行于海外，遂至辽东，度虚馆以待之，既
往见度，乃庐于山谷。太祖为司空，辟宁、度子康，绝命
不宣。黄初四年，诏公卿举独行君子，司徒华歆荐宁。
文帝即位，征宁，遂将家属浮海还郡，诏以宁为太中
大夫，固辞不受。明帝即位，太尉华歆逊位，让宁，诏以”
为光禄勋。宁诣行在所上疏乞骸骨。正始二年卒。